**Pielikums Nr.1.**

**BĀRIŅTIESA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LĒMUMS**

Lielvārdē,

2016.gada 5.janvārī  Nr.1 – 6/\_\_

**Par jurisdikcijas pārņemšanu Vārds Uzvārds aizgādības lietā**

bāriņtiesa šādā sastāvā:

sēdes vadītāja un

bāriņtiesas locekļi:

ar sekretāri

bāriņtiesas sēdē, izskatīja jautājumu par jurisdikcijas pārņemšanu nepilngadīgās Vārds Uzvārds aizgādības lietā, un

**konstatēja,**

ka 2015.gada 28.oktobrī Lielvārdes novada Lielvārdes bāriņtiesā (turpmāk – bāriņtiesa) saņemta informācija no Latvijas Republikas Tieslietu ministrijas, kas ir Centrālā iestāde Latvijā Padomes 2003.gada 27.novembra Regulas ( EK) Nr.2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas ( EK) Nr.1347/2000 atcelšanu ietvaros, par izveidojušos situāciju Bērna Vārds Uzvārds, dzimušas (datums) Apvienotajā Karalistē, ģimenē.

 Apvienotās Karalistes vietējā pašvaldība informējusi Tieslietu ministriju, ka Bērna Vārds Uzvārds māte ir Vārds Uzvārds ( dzimusi …). Pēdējā dzīvesvietas adrese Latvijā Preiļu novadā, bet tai zudis tiesiskais pamats. Bērna tēvs dzīvojot Vācijā. Neesot zināms, cik ilgi persona Vārds Uzvārds dzīvojot Apvienotajā Karalistē, kā arī iemesls, kādēļ viņa uz turieni devusies.

2015.gada 23.oktobrī Apvienotās Karalistes kompetentā tiesa pieņēmusi pagaidu aprūpes rīkojumu attiecībā uz Bērna Vārds Uzvārds, jo māte Vārds Uzvārds lietojusi heroīnu grūtniecības laikā, viņai neesot noteiktas dzīvesvietas un neesot zināmi viņas plāni attiecībā uz palikšanu Apvienotajā Karalistē vai atgriešanos Latvijā. Bērnam pēc piedzimšanas konstatētas veselības problēmas, viņa ciešot no neonatālā abstinences sindroma un atrodoties slimnīcā.

2015.gada 16.decembrī bāriņtiesā saņemta Tieslietu ministrijas elektroniskā vēstule ar informāciju, ka Birmingemas ģimenes lietu tiesas nolēmusi atdot jurisdikciju Latvijai lietā par nepilngadīgās Vārds Uzvārds turpmāko aprūpi. Tieslietu ministrija norādījusi, ka no bāriņtiesas tiek gaidīts apstiprinājums par jurisdikcijas pārņemšanu Vārds Uzvārds aizgādības lietas izskatīšanai Lielvārdes novada Lielvārdes bāriņtiesā.

2016.gada 4.janvārī bāriņtiesā saņemts Birmingemas ģimenes tiesas 2015.gada 11.decembra lēmuma tulkojums lietā BM15C00260, kas apliecina, ka ir nolemts lūgt nodot Vārds Uzvārds aizgādības lietu izskatīšanai Latvijai saskaņā ar Briseles IIbis regulas ( BIIR) 15.pantu.

Bāriņtiesas lietvedībā esošie materiāli par Vārds Uzvārds liecina, ka ar Ogres rajona tiesas 2015.gada 22.decembra spriedumu Vārds Uzvārds, (p.k.), ir atņemtas bērnu aizgādības tiesības. Bērniem ir nodrošināta ārpusģimenes aprūpe audžuģimenēs.

Bāriņtiesas lietvedībā esošie materiāli liecina, ka bāriņtiesa pēc Tieslietu ministrijas aicinājuma atkārtoti ir pārliecinājusies, ka Vārds Uzvārds Latvijā nav radinieku, kuriem būtu iespēja uzņemties Vārds Uzvārds aprūpi un audzināšanu. Savukārt, Vārds Uzvārds, kuras audžuģimenē ir ievietota bērna Vārds Uzvārds māsa Vārds Uzvārds, ir apņēmusies uzņemt Bērna Vārds Uzvārds savā ģimenē.

1989.gada 20.novembrī pieņemtās ANO Bērnu tiesību konvencijas 3.pants nosaka, ka

1. Visās darbībās attiecībā uz bērniem neatkarīgi no tā, vai šīs darbības veic valsts iestādes vai privātas iestādes, kas nodarbojas ar sociālās labklājības jautājumiem, tiesas, administratīvās vai likumdevējas iestādes, primārajam apsvērumam jābūt bērna interesēm.

2. Dalībvalstis apņemas nodrošināt ikvienam bērnam tādu aizsardzību un gādību, kāda nepieciešama viņa labklājībai, ņemot vērā viņa vecāku, aizbildņu vai citu par bērnu tiesiski atbildīgu personu tiesības un pienākumus, un šajā nolūkā veic visus attiecīgos likumdošanas un administratīvos pasākumus.

3. Dalībvalstis nodrošina to, lai iestādes, dienesti un struktūras, kas ir atbildīgas par bērnu aprūpi vai aizsardzību, atbilstu kompetentu iestāžu noteiktajiem standartiem, īpaši drošības, veselības un personāla lieluma un piemērotības ziņā, kā arī tiktu veikta kompetenta uzraudzība.

1989.gada 20.novembrī pieņemtās ANO Bērnu tiesību konvencijas 20.panta trešā daļa nosaka, ka izskatot aprūpes variantus, ir jāņem vērā bērna audzināšanas vēlamā pēctecība un viņa etniskā izcelsme, reliģiskā un kultūras piederība, kā arī valoda. Savukārt, Bērnu tiesību aizsardzības likuma 8.panta otrā daļa nosaka, ka bērnam ir tiesības uz savas identitātes saglabāšanu.

Bāriņtiesu likuma 55.pants nosaka bāriņtiesu piekritību bērna aizgādības tiesību pārtraukšanas un atjaunošanas jautājumos. Minētā likuma 55.panta otrā daļa nosaka ka, ja bērna vecākiem nav deklarētas dzīvesvietas, lēmumu par bērna aizgādības tiesību pārtraukšanu vai atjaunošanu pieņem tā bāriņtiesa, kuras darbības teritorijā bērna vecāki faktiski dzīvo.

Bāriņtiesa ir noskaidrojusi, ka Vārds Uzvārds anulēta dzīvesvieta Preiļu novadā 2013.gada 30.aprīlī, bet citā joprojām viņa nav deklarējusies. Pēdējā faktiskā zināmā dzīvesvieta Vārds Uzvārds bijusi Lielvārdē, Lielvārdes novadā. Uz Apvienoto Karalisti Vārds Uzvārds bija devusies strādāt.

Arī atbilstoši Padomes 2003.gada 27.novembra Regulas (EK) Nr.2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr.1347/2000 atcelšanu 15.pantam, Vārds Uzvārds ir īpaša saikne ar Latviju, jo Latvijas Republika ir bērna mātes Vārds Uzvārds pilsonības un pastāvīgās dzīvesvietas valsts.

Pamatojoties uz augstāk minēto, bāriņtiesa uzskata, ka Vārds Uzvārds vislabākajās interesēs ir pārņemt jurisdikciju viņas aizgādības lietā un nodrošināt Vārds Uzvārds turpmāko aprūpi Latvijas Republikā.

Vadoties no teiktā, pārbaudot lietas materiālus, ievērojot bērna intereses un pamatojoties uz ANO Bērnu tiesību konvenciju 3.pantu, 20.panta trešo daļu, Bāriņtiesu likuma 16.panta 5.punktu, Regulas (EK) Nr.2201/203 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr.1347/2000 atcelšanu 15.pantu, bāriņtiesa

**nolēma:**

**pārņemt jurisdikciju nepilngadīgās** Vārds Uzvārds **aizgādības lietā.**

Lēmums stājas spēkā un izpildāms nekavējoties.

Lēmumu var pārsūdzēt mēneša laikā Administratīvās rajona tiesas Rīgas tiesu namā Rīgā, Baldones ielā 7A, LV-1007.

Bāriņtiesas sēdes vadītāja

Bāriņtiesas locekļi